CELEX: C2007/082/33
Language: fi
Date: 2007-04-14 00:00:00
Title: Asia C-39/07: Kanne 1.2.2007 — Euroopan yhteisöjen komissio v. Espanjan kuningaskunta

14.4.2007   
            
            
               FI
            
            
               Euroopan unionin virallinen lehti
            
            
               C 82/18
            
         Kanne 1.2.2007 — Euroopan yhteisöjen komissio v. Espanjan kuningaskunta
   (Asia C-39/07)
   (2007/C 82/33)
   Oikeudenkäyntikieli: espanja
   Asianosaiset
   
      Kantaja: Euroopan yhteisöjen komissio (asiamiehet: H. Støvalbæk ja R. Vidal Puig)
   
      Vastaaja: Espanjan kuningaskunta
   Vaatimukset
   
               —
            
            
               On todettava, että Espanjan kuningaskunta ei ole noudattanut vähintään kolmivuotisesta ammatillisesta korkeammasta koulutuksesta annettujen tutkintotodistusten tunnustamista koskevasta yleisestä järjestelmästä 21.12.1998 annetun neuvoston direktiivin 89/48/ETY (1) mukaisia velvoitteitaan, koska se ei ole toteuttanut kaikkia tarpeellisia toimenpiteitä tämän direktiivin saattamiseksi osaksi kansallista oikeusjärjestystä sairaala-apteekin proviisorin ammatin osalta
            
         
               —
            
            
               Espanjan kuningaskunta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
               1.
            
            
               Espanjalainen ”farmacéutico hospitalario ”-tutkintotodistus (sairaala-apteekin proviisori) on direktiivin 89/48/ETY mukainen ”tutkintotodistus”, koska
               
                           —
                        
                        
                           Kyseessä on Espanjan laissa määritellyn toimivaltaisen viranomaisen myöntämä tutkintotodistus
                        
                     
                           —
                        
                        
                           Tutkintotodistuksella osoitetaan, että henkilö on suorittanut vähintään kolmivuotisen keskiasteen jälkeisen korkea-asteen koulutuksen, ottaen huomioon, että Faramcéutico hospitalario -tutkintotodistuksen myöntämiseksi henkilöllä on oltava Licenciado en Farmacia -yliopistotutkinto (proviisori), hän on suorittanut kokonaan vastaavan erikoisalan koulutuksen ja läpäissyt loppukokeen
                        
                     
                           —
                        
                        
                           Tutkintotodistuksella osoitetaan, että sen haltijalla on tarvittava pätevyys sairaala-apteekin proviisorin ammatin harjoittamiseksi Espanjassa
                        
                     
         
               2.
            
            
               Samalla tavoin sairaala-apteekin proviisorin ammatti on Espanjassa direktiivin 89/48/ETY mukainen ”säännelty ammatti”
            
         
               3.
            
            
               Tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisesta tunnustamisesta sekä toimenpiteistä sijoittautumisvapauden tehokkaan käyttämisen helpottamiseksi farmasian alalla 16.9.1985 annettua neuvoston direktiiviä 85/433/ETY (2) ei sovelleta sairaala-apteekin proviisorin ammattiin.
            
         
               4.
            
            
               Näin ollen Espanjan kuningaskunta oli velvollinen saattamaan direktiivin 89/48/ETY osaksi kansallista oikeusjärjestystä sairaala-apteekin proviisorin ammatin osalta. Koska se ei toteuttanut tätä varten tarpeellisia toimenpiteitä 4.1.1991 mennessä, Espanjan kuningaskunta ei ole noudattanut kyseisen direktiivin mukaisia velvoitteitaan.
            
         
      (1)  EYVL L 19, 24.1.1989, s. 16.
   
      (2)  EYVL L 253, s. 37.